Motu proprio dilecto filio Johanni Magni, clerico Lincopensis dioecesis, de canonicatu et prebenda Lundensis ac prepositura Lincopensis ecclesiarum et parrochiali ecclesia N. Abuensis diocesis, quos dilectus filius Johannes, electus Lincopensis, tempore promotionis et prefectionis per nos nuper de persona sua ad ecclesiam Lincopensem, tunc certo modo vacantem, factarum ex dispensatione apostolica obtinebat ex eo, quod nos hodie canonicatum et prebendam ac preposituram et parrochialem ecclesiam predictam per solam prefectionem predictam harum serie vacare decernimus, apud sedem apostolicam vacantibus specialem gratiam facientes canonicatum et prebendam ac, que inibi dignitas major post pontificalem existit, preposituram et parrochialem ecclesiam predictam, quorum in simul fructus etc. decem marcarum argenti puri secundum communem extimationem valorem annuum, ut accepimus, non excedunt, sive premisso sive alio quovis modo aut ex alterius cujuscumque persona seu per liberam resignationem dicti Johannis electi aut cujusvis alterius de illis in Romana curia vel extra eam etiam coram notario publico et testibus sponte factam, aut constitutionem Execrabilis vel capitulum De multa vacent, devolutis affectibus specialiter vel ex quavis causa, que in litteris exprimi possit, generaliter reservatas, cujus litis status etc. curatis et electis existat, eidem Johanni motu simili conferimus et de illis etiam providemus secumque ut preposituram et parrochialem ecclesiam predictas, si sibi litterarum super presentibus conficiendarum vigore conferantur, recipere et insimul quoad vixerit retinere libere et licite valeat dispensamus, generalis concilii et quibusvis aliis constitutionibus et ordinationibus apostolicis ac statutis etiam juramento etc. roboratis ceterisque contrariis non obstantibus quibuscumque cum clausulis oportunis et consuetis. Fiat motu proprio. Et cum clausula absolutionis ad effectum presentium, et quod obstantie ipsius Johannis Magni ac verus et ultimus canonicatus et prebende ac prepositure et parrochialis ecclesie predictorum vacationis modus, etiam si ex eo quevis generalis reservatio etiam in corpore juris clausa resultet, habeantur pro expressis seu exprimi possint, et cum clausula quamvis generalem reservationem ex quavis causa in litteris exprimenda importante, et cum provisione cum clausula gratificationis ac dispensationis predicta ad vitam, cum derogatione statutorum predictorum latissime extendenda, etiam si videbitur cum unione dicte parrochialis ecclesie eidem prepositure ad vitam ipsius Johannis Magni cum derogatione et clausulis de unionibus committendis ad partes, et quod omnium premissorum et valorum augendo vel minuendo usque ad verum valorem ac dividendo qualitatis invocationis situs annexarum aliorumque necessariorum major et verior specificatio fieri possit in litteris, et cum decreto vacationis per solam promotionem. Fiat J. Dat. Rome apud Sanctum Petrum octavo idus aprilis anno primo.